ประกาศจังหวัดปทุมธานีเรื่องมาตรการป้องกันและการรักษาความปลอดภัยและการดูแลรักษาความสงบเรียบร้อยของประชากรในการจุดและปล่อยพลุหรือวัตถุอื่นใดที่คล้ายคลึงกับพลุ ขึ้นไปสู่อากาศ เพื่อเป็นการแก้ไขปัญหาความเดือดร้อนและเพื่อป้องกันอันตรายรวมทั้งความเสียหายที่จะเกิดแก่อากาศยานชุมชนและประชาชนจากการจุดและปล่อยหรือกระทำการอย่างใดเพื่อให้พลุหรือวัตถุอื่นใดที่คล้ายคลึงกัน ขึ้นไปสู่อากาศสมควรกำหนดมาตรการป้องกันและแก้ไขปัญหาดังกล่าวเพื่อความสงบเรียบร้อยของบ้านเมืองอาศัยอำนาจตามความในข้อ๒ และ ๓ ของคำสั่งหัวหน้าคณะรักษาความสงบแห่งชาติที่ ๒๗/๒๕๕๙ ลงวันที่ ๒๐ มิถุนายน๒๕๕๙ จังหวัดปทุมธานีโดยความเห็นชอบร่วมกันของคณะกรมการจังหวัดและสภาวัฒนธรรมจังหวัดจึงให้ยกเลิกประกาศจังหวัดปทุมธานี เรื่องมาตรการป้องกันและรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยพลุหรือวัตถุอื่นใดที่คล้ายคลึงกับพลุขึ้นไปสู่อากาศลงวันที่ ๑๐ พฤศจิกายน ๒๕๕๙และกำหนดมาตรการป้องกันและการรักษาความปลอดภัยและการดูและรักษาความสงบเรียบร้อยของประชาชนในการจุดพลุหรือวัตถุอื่นใดที่คล้ายคลึงกับพลุขึ้นใหม่ดังนี้๑. พลุ หมายถึง ดอกไม้เพลิงชนิดบรรจุดินปืนในกระบอกไม้ไผ่หรือท่อวัตถุอื่นใดที่คล้ายคลึงกัน เมื่อจุดแล้วมีเสียงระเบิดดังคล้ายเสียงปืนโดยอนุโลมเรียกดอกไม้เพลิงอย่างอื่นที่จุดมีเสียงระเบิดดังเช่นนั้นว่าพลุ๒. ห้ามมิให้ผู้ใดจุดและปล่อยหรือกระทำการอย่างใด เพื่อให้พลุ หรือวัตถุอื่นใดที่คล้ายคลึงกันขึ้นไปสู่อากาศเว้นแต่จะได้รับอนุญาตจากนายอำเภอแห่งท้องที่และได้ปฏิบัติตามหลักเกณฑ์ในประกาศนี้ยกเว้นที่จังหวัดและอำเภอจัดให้มีขึ้น๓. กำหนดระยะเวลาในการจุดและปล่อย๓.๑ให้กระทำได้ในงานพิธีจุดเทียนชัยถวายพระพร เนื่องในงานรัฐพิธีต่าง ๆ๓.๒ให้กระทำได้ในวันลอยกระทงซึ่งตรงกับวันขึ้น ๑๕ ค่ำ เดือน ๑๒ ตามปฏิทินจันทรคติไทยโดยให้จุดและปล่อยในช่วงเทศกาล ๑๙.๐๐ นาฬิกา ถึงเวลา ๒๔.๐๐ นาฬิกา๓.๓ให้กระทำได้ในเทศกาลส่งท้ายปีเก่าต้อนรับปีใหม่ ในช่วงคืนวันที่ ๓๑ ธันวาคม ของทุกปีโดยให้จุดและปล่อยในช่วงเวลา ๒๓.๐๐ นาฬิกา ถึงเวลา ๐๑.๐๐ นาฬิกา ของวันที่ ๑มกราคม ของทุกปี๓.๔ให้กระทำได้ในงานเทศกาลหรืองานรื่นเริงที่มีการจัดขึ้นเป็นประจำทุกปีและเคยมีประวัติในการจุดและปล่อยมาก่อนระหว่างเวลา ๐๘.๐๐ - ๒๔.๐๐ นาฬิกา งานพระราชทานเพลิงศพหรืองานศพ ระหว่างเวลา ๐๗.๐๐- ๒๓.๐๐ นาฬิกา๓.๕งานประเพณีงานประจำปีหรืองานอื่นใดที่จังหวัดหรืออำเภอจัดขึ้นเพื่อประโยชน์ทางราชการหรือประโยชน์ส่วนรวม๓.๖งานประเพณี งานรื่นเริง หรืองานอื่นใด ที่ราชการหรือภาคเอกชนจัดขึ้นระหว่างเวลา๐๘.๐๐ - ๒๔.๐๐ นาฬิกา๔. ชนิด ขนาด และจำนวน๔.๑ ห้ามจุดพลุที่มีขนาดเส้นผ่านศูนย์กลางของท่อเกิน๕ นิ้ว๔.๒จำนวนในการจุดปล่อยพลุหรือวัตถุคล้ายคลึงกับพลุขึ้นไปสู่อากาศให้มีจำนวนตามความเหมาะสมของแต่ละงานหรือแต่ละพื้นที่เป็นกรณีไปทั้งนี้อยู่ในดุลยพินิจของนายอำเภอแห่งท้องที่พิจารณา๕. สถานที่จุดและปล่อยหรือกระทำการอย่างใดเพื่อให้พลุหรือวัตถุอื่นใดที่คล้ายคลึงกับพลุขึ้นไปสู่อากาศ๕.๑สถานที่จุดและปล่อยพลุให้กระทำได้ในสถานที่ราชการ หน่วยงานของรัฐเอกชนตามที่นายอำเภอแห่งท้องที่พิจารณาอนุญาต๕.๒สถานที่จุดและปล่อยพลุต้องไม่อยู่บริเวณใกล้เคียงกับสถานีจำหน่ายน้ำมันเชื้อเพลิงในระยะ๕๐๐ เมตร โรงพยาบาลในระยะ ๕๐๐ เมตร สถานศึกษาในระยะ ๕๐๐ เมตร๖. มาตรการในการป้องกันและรักษาความปลอดภัยและการอื่นใดเพื่อความสงบเรียบร้อยและความปลอดภัยในชีวิตและทรัพย์สินของชุมชนและประชาชน๖.๑ห้ามผู้ใดจำหน่ายพลุในวัด โรงเรียน ทางสาธารณะ ที่สาธารณะหรือในสถานที่ที่ไม่ได้รับอนุญาต๖.๒ในการจุดหรือปล่อย ให้เพิ่มความระมัดระวังในการตั้งฐานจุดพลุให้มั่นคงมิให้เอนเอียงซึ่งอาจก่อให้เกิดอัคคีภัยได้๖.๓พลุที่นำมาจุดและปล่อยต้องเป็นพลุที่นำมาจากผู้ที่ได้รับอนุญาตให้สั่งหรือนำเข้าซึ่งดอกไม้เพลิง(ป.๒) หรือได้รับอนุญาตให้ทำ หรือค้าซึ่งดอกไม้เพลิง (ป.๕)๗. ผู้ใดกระทำการจุดและปล่อยโดยไม่ได้รับอนุญาตหรือกระทำการนอกสถานที่ที่ได้รับอนุญาตไว้ หรือฝ่าฝืนข้อกำหนดในประกาศนี้ต้องระวางโทษจำคุกไม่เกินสามปีหรือปรับไม่เกินหกหมื่นบาทหรือทั้งจำทั้งปรับตามข้อ ๕ ของคำสั่งหัวหน้าคณะรักษาความสงบแห่งชาติที่ ๒๗/๒๕๕๙ลงวันที่ ๑๐ มิถุนายน ๒๕๕๙๘. ผู้ได้รับอนุญาตตามประกาศนี้ไม่ถือเป็นเหตุให้พ้นผิดหากการจุดและปล่อยหรือกระทำการอย่างใดที่ก่อให้เกิดความเสียหายแก่อากาศยาน ชุมชนหรือประชาชน๙.[๑] ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปประกาศ ณ วันที่ ๒๓ มีนาคม พ.ศ.๒๕๖๑พินิจ บุญเลิศผู้ว่าราชการจังหวัดปทุมธานีปวันวิทย์/จัดทำ๒กรกฎาคม ๒๕๖๑[๑]ราชกิจจานุเบกษา เล่ม ๑๓๕/ตอนพิเศษ ๑๓๐ ง/หน้า ๘๗/๗ มิถุนายน ๒๕๖๑